**ADATKEZELÉSI TÁJÉKOZTATÓ**

**tüzifa juttatás igényléséhez**

A jelen tájékoztató rendelkezéseinek kialakításakor Adatkezelő különös tekintettel vette figyelembe az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) rendelkezéseit.

**1. Tájékoztató adatok**

**Adatkezelő:**

Veresegyház Város Önkormányzata (a továbbiakban: Adatkezelő)

Képviselője: Cserháti Ferenc polgármester

Székhelye: 2112 Veresegyház, Fő út 35.

Weboldal címe: [www.veresegyhaz.hu](http://www.veresegyhaz.hu)

**2. Az adatkezelés célja**

Veresegyház Város Önkormányzata – adatkezelő - támogatást biztosít azon rászoruló személyek és családok részére, akik önmaguk, illetve családjuk létfenntartásáról más módon nem tudnak gondoskodni vagy alkalmanként jelentkező, nem várt többletkiadások, illetve a családban nevelkedő gyermek hátrányos helyzete miatt anyagi segítségre szorulnak vagy életet, testi épséget veszélyeztető helyzetbe kerültek.

Ennek keretében Adatkezelő képviselő-testülete a szociális ellátásokról szóló 10/2006.(VI.28.) önkormányzati rendelet alapján (10/C. §) a szociálisan rászorult családok részére, az általuk lakott lakás vagy lakás céljára használt nem lakás célú helyiség fűtésének biztosításához természetbeni juttatásként tüzelőfát biztosíthat.

A tüzelőfa juttatás igénylését a Polgármesteri Hivatal Igazgatási Osztálya által kiadott formanyomtatványon lehet benyújtani, amely mellé - a jogszabályban meghatározott esetek kivételével - csatolni kell a kérelmező és családtagjai jövedelemigazolását is.

A támogatás megállapítása egyedi elbírálás alapján történik. A tüzelőfa juttatással kapcsolatos hatáskört a képviselő-testület a polgármesterre ruházta, de rendkívüli esetben a polgármester mellett a jegyző is lehet a hatáskör gyakorlója.

Az Adatkezelő döntésének a végrehajtásáról a Veresegyházi Városgazda Kft. gondoskodik az önkormányzati rendeletben meghatározott feltételekkel.

**3. Az érintettek kategóriája**

Érintett a jelen tájékoztató szempontjából minden arra rászoruló és formanyomtatványon kérelmet benyújtó természetes személy és vele egy lakcímen élő családtagjai.

**4. A kezelt személyes adatok köre:**

Az Érintett Adatkezelő által kezelt személyes adatai:

* + - * Név, születési név
      * Születési hely, dátum:
      * Anyja neve
      * Állandó lakcím és tartózkodási hely
      * családi állapot
      * TAJ szám
      * állampolgárság
      * Kérelmező jövedelmi adatai (havi nettó jövedelem)
      * egy lakcímen élő családtagok adatai (rokoni kapcsolat, születési hely és idő, valamint havi nettó jövedelem)

**5. Az adatkezelés jogalapja:**

Az adatkezelés jogalapja a GDPR 6. cikk (1) bekezdés a) pontja, az Érintett hozzájárulása, melyet az Érintett a „KÉRELEM tüzifa juttatás igényléséhez” formanyomtatvány aláírásával ad meg. A „KÉRELEM tüzifa juttatás igényléséhez”-ben adatkezelő felhívja az Érintett figyelmét arra, hogy az aláírása az adatkezeléshez történő hozzájárulásának is minősül, melyet az Érintett a saját maga, valamint a vele közös háztartásban élő hozzátartozói személyes adatainak a jogosultság megállapítása és teljesítése céljából történő kezelése miatt ad meg.

Az Érintett az adatkezeléshez történő hozzájárulását – Adatkezelő postai címére vagy e-mail címére küldött nyilatkozatával - bármikor visszavonhatja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

**6. Az adattárolás határideje:**

Hozzájáruló nyilatkozat esetében a hozzájárulás visszavonásáig, visszavonás hiányában a „KÉRELEM tüzifa juttatás igényléséhez” elbírálását követő 5 évig.

**7. Az Adatfeldolgozó**

Az Adatkezelő tájékoztatja az Érintettet, hogy a „KÉRELEM tüzifa juttatás igényléséhez” feldolgozása és elbírálása során adatfeldolgozót vesz igénybe.

Az adatfeldolgozó: Veresegyház Polgármesteri Hivatala (képviselői: Dr. Kiss Béláné jegyző), valamint a Veresegyházi Városgazda Korlátolt Felelősségű Társaság (2112 Veresegyház, Sport utca 4.; adószám: 32405741-2-13, képviseli: Nagy József Attila ügyvezető)

**8. Az érintett jogai**

**Átlátható tájékoztatás**

Az Érintettnek joga, hogy az őt érintő adatkezelésekről tömör, átlátható, érthető és könnyen hozzáférhető formában világosan és közérthetően megfogalmazva tájékoztatást kapjon. Ezért az Adatkezelő minden adatkezeléssel is foglalkozó dolgozója kellő információval rendelkezik, hogy – amennyiben írásbeli tájékoztatás nem elérhető, vagy az nem ad az adott kérdésre választ, vagy az érintettnek további kérdései lennének – az adatkezelésről kielégítő információt nyújtson. Amennyiben a kérdés azonnal nem válaszolható meg vagy a kérdés elektronikus úton vagy írásban érkezett, úgy az Adatkezelő 1 hónapon belül tájékoztatja az érintettet olyan formában, ahogy az érintett a kérdést feltette, kivéve, ha ezt az érintett más módon kéri.

A tájékoztatás díjmentes, ezért díj nem számítható fel.

Az Adatkezelő – tekintettel az adatkezelés jogalapjára és arra, hogy az Érintettre vonatkozó személyes adatokat az Érintettől gyűjti - az adatok megszerzésének időpontját megelőzően tájékoztatja az ügyfelet az adatkezelésről.

**Hozzáférés joga**

Az Érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése az Adatkezelőnél folyamatban van-e, és ha ilyen adatkezelés folyamatban van, jogosult arra, hogy a személyes adatokhoz hozzáférést kapjon. Az Adatkezelő köteles kérelem esetén az adatkezelés tárgyát képező személyes adatok másolatát az érintett rendelkezésére bocsátani.

**Helyesbítéshez való jog**

Az Érintett jogosult arra, hogy kérésére az Adatkezelő indokolatlan késedelem nélkül helyesbítse a rá vonatkozó pontatlan személyes adatokat.

**Törléshez való jog**

Az Érintett jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat, az Adatkezelő pedig köteles arra, hogy az Érintettre vonatkozó személyes adatokat indokolatlan késedelem nélkül törölje, ha az alábbi indokok valamelyike fennáll:

* a személyes adatokra már nincs szükség abból a célból, amelyből azokat az Adatkezelő kezelte
* az Érintett visszavonja az adatok kezelésére vonatkozó hozzájárulását, és az adatkezelésnek nincs más jogalapja;
* igazolható, hogy az Adatkezelő a személyes adatokat jogellenesen kezeli
* a személyes adatok törlését jogszabály előírja

**Adatkezelés korlátozásához való jog**

Az Érintett jogosult arra, hogy kérésére az Adatkezelő korlátozza az adatkezelést, ha az alábbiak valamelyike teljesül:

* az Érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
* az Adatkezelőnek már nincs szüksége a személyes adatokra adatkezelés céljából, de az Érintett igényli azokat jogi igények előterjesztéséhez, érvényesítéséhez vagy védelméhez;
* az Érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő adatkezelést igazoló jogos indokai elsőbbséget élveznek-e az érintett jogos indokaival szemben.

Ha az adatkezelés korlátozás alá esik, az ilyen személyes adatokat a tárolás kivételével csak az Érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében vagy fontos közérdekéből lehet kezelni.

Amennyiben az adatkezelő a korlátozást feloldja, mivel annak okai már nem állnak fenn, az érintettet az adatkezelés korlátozásának feloldásáról előzetesen tájékoztatja.

**Az adatkezeléssel kapcsolatos jogérvényesítési lehetőség**

Nemzeti Adatvédelmi és Információszabadság Hatóság

Postacím: 1363 Budapest, Pf. 9.

Cím: 1055 Budapest, Falk Miksa utca 9-11.

Telefon: +36 (1) 391-1400   
Fax: +36 (1) 391-1410   
E-mail: ugyfelszolgalat (kukac) naih.hu   
URL https://naih.hu   
Koordináták: É 47°30'36.8''; K 19°02'54.2''

Az Érintett a jogainak megsértése esetén az Adatkezelő ellen bírósághoz fordulhat. A bíróság az ügyben soron kívül jár el. A pert az érintett - választása szerint - a lakóhelye vagy tartózkodási helye szerint illetékes törvényszék előtt is megindíthatja.